પુજારાએ કહ્યું કે તેને ટી–૨૦ લીગમાં શા માટે સામેલ કરવામાં નથી આવતો તે પાછળ લોકોના વિચારશૈલી મતલબ કે અવધારણા છે જે તેમાં ઘણી મહત્ત્વની ભૂમિકા ભજવે છે. તેણે પોતાના આંકડાઓનો ઉલ્લેખ કરતાં કહ્યું કે લિસ્ટ ‘એ’માં ૮૮થી વધુ મેચમાં ૫૮થી વધુની સરેરાશ સાથે તેણે ટી–૨૦ના ૫૮ મેચમાં ૧૦૫.૧૮નો સ્ટ્રાઈક રેઈટ જાહેર કરે છે કે ક્રિકેટના આ ફોર્મેટમાં હું ઘણું કરી શકું તેમ છું. જો કે હું હાર નહીં માનું અને મને ભરોસો છે કે એક દિવસ મને રમવાની જરૂર તક મળશે. કાઉન્ટી ક્રિકેટ અંગે ચેતેશ્વર કહ્યું કે અત્યારે તેનું સંપૂર્ણ ધ્યાન આ ટૂર્નામેન્ટ ઉપર છે કેમ કે ઓગસ્ટમાં ઈંગ્લેન્ડ વિરુદ્ધ ભારતે ટેસ્ટ મેચોની શ્રેણી રમવાની છે અને આ માટે તૈયારીની યોગ્ય તક છે. ૨૦૧૫માં પણ હું યોર્કશાયર ટીમનો હિસ્સો હતો અને અમે કાઉન્ટી ચેમ્પિયનશીપ જીતી હતી. આ ટીમ ઘણી સારી છે અને તેમાં સારા ક્રિકેટરો છે જેનાથી મને શ્રે ક્રિકેટર બનવા માટે મદદ મળશે.